|  |  |  |  |  |  |
| --- | --- | --- | --- | --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ**  |  |

|  |
| --- |
| ΣΧΟΛΗ ΕΠΙΣΤΗΜΩΝ ΑΠΟΚΑΤΑΣΤΑΣΗΣ ΥΓΕΙΑΣ**ΤΜΗΜΑ ΝΟΣΗΛΕΥΤΙΚΗΣ**Νικολάου Γύζη 4 Κουκούλι ,Πάτρα, Τ.Κ. 26334Τηλ.: 2610962831-32E-mail: nursingsecr@upatras.gr |
|  |
|  |

 |

**Πρόσκληση για την εκπόνηση Διδακτορικής Διατριβής**

**του Τμήματος Νοσηλευτικής του Πανεπιστημίου Πατρών**

Το Τμήμα Νοσηλευτικής της Σχολής Επιστημών Αποκατάστασης Υγείας του Πανεπιστημίου Πατρών προσκαλεί υποψήφιους για την εκπόνηση διδακτορικής διατριβής για το εαρινό εξάμηνο του ακαδημαϊκού έτους 2024-2025.

# Οι ενδιαφερόμενοι καλούνται να υποβάλουν στη “Διαδικτυακή πύλη για υποβολή αίτησης εκδήλωσης ενδιαφέροντος για μεταπτυχιακές και διδακτορικές σπουδές” του Πανεπιστημίου Πατρών και στον ακόλουθο σύνδεσμο:

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

# τα παρακάτω δικαιολογητικά από την ημερομηνία δημοσίευσης της προκήρυξης έως και 30 Μαρτίου 2025.

**Απαραίτητα δικαιολογητικά**

1. Σχετική αίτηση η οποία βρίσκεται στην ιστοσελίδα του Τμήματος : [https://nurs.upatras.gr/%ce%ad%ce%bd%cf%84%cf%85%cf%80%ce%b1/](https://nurs.upatras.gr/%CE%AD%CE%BD%CF%84%CF%85%CF%80%CE%B1/) με βάση την πρόσκληση ενδιαφέροντος.

2. Αντίγραφα τίτλων σπουδών.

3. Αντίγραφο αναλυτικής βαθμολογίας των προπτυχιακών σπουδών και των μεταπτυχιακών σπουδών.

4. Σύντομο υπόμνημα με το αντικείμενο που θα πραγματεύεται η διδακτορική διατριβή και προσχέδιο της προτεινόμενης διδακτορικής διατριβής στο οποίο θα συμπεριλαμβάνονται τα ερευνητικά ενδιαφέροντα και οι προτεραιότητες.

5. Αναλυτικό βιογραφικό σημείωμα όπου υποχρεωτικώς περιλαμβάνονται τα ακόλουθα:

i) σύντομη έκθεση γνωστικών και ερευνητικών ενδιαφερόντων στην οποία να αναφέρονται και οι λόγοι για τους οποίους ο υποψήφιος ενδιαφέρεται για διδακτορικές σπουδές στο Τμήμα, ii) κατάλογος επιστημονικών δημοσιεύσεων, εφόσον υπάρχουν, iii) περίληψη μεταπτυχιακής εργασίας (για κατόχους Δ.Μ.Σ.), ή διπλωματικής εργασίας (για κατόχους ενιαίου και αδιάσπαστου τίτλου σπουδών μεταπτυχιακού επιπέδου).

6) Πιστοποιητικό επαρκούς γνώσης μιας τουλάχιστον επίσημης γλώσσας της Ευρωπαϊκής Ένωσης, κατά προτίμηση της Αγγλικής. Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας.

7) Tουλάχιστον δύο συστατικές επιστολές (Οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).

8) Αντίγραφα εργασιών που έχουν εκπονηθεί σε προπτυχιακά και μεταπτυχιακά προγράμματα σπουδών.

9) Υπεύθυνη δήλωση ότι δεν εκπονεί άλλη διδακτορική διατριβή παράλληλα σε ελληνικό ή ξένο Πανεπιστήμιο.

10) Πιστοποιητικά βεβαίωσης τυχόν προηγούμενης επαγγελματικής ή/και ερευνητικής εμπειρίας εάν υπάρχουν.

11) Αντίγραφο δελτίου αστυνομικής ταυτότητας (σε μορφή pdf).

Τα **ελάχιστα τυπικά προσόντα των υποψηφίων** φοιτητών/τριών του διδακτορικού προγράμματος είναι τα εξής:

Να είναι κάτοχος μεταπτυχιακού διπλώματος που έχει χορηγηθεί από Α.Ε.Ι. της ημεδαπής ή αλλοδαπής, ή απόφοιτος προπτυχιακού προγράμματος σπουδών Α.Ε.Ι. κατ΄ ελάχιστον πενταετούς διάρκειας που αντιστοιχεί σε τριακόσιες (300) πιστωτικές μονάδες του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ECTS).

Η χρονική διάρκεια για την απόκτηση του Διδακτορικού Διπλώματος δεν δύναται να είναι μικρότερη από τρία (3) πλήρη ημερολογιακά έτη από την ημερομηνία ορισμού της Τριμελούς Συμβουλευτικής Επιτροπής και όχι μεγαλύτερη από έξι (6) ημερολογιακά έτη.

Η γλώσσα συγγραφής της διδακτορικής διατριβής ορίζεται στην εγκριτική απόφαση της Συνέλευσης του Τμήματος.

Οι υποχρεώσεις των υποψηφίων διδακτόρων αναφέρονται στο ‘Άρθρο 9, παρ. 9.2, του Κανονισμού Διδακτορικών Σπουδών του Τμήματος (ΦΕΚ 1337,τ. Β΄, 26-02-2024).

Σχετικές πληροφορίες παρέχονται από την γραμματεία του τμήματος τηλ.: 2610962929 και 2610962832 (κ.κ. Βασιλική Φρούντα, Αγγελική Μπουργάνη), email:nursingsecr@upatras.gr και στην ηλεκτρονική διεύθυνση: <https://nurs.upatras.gr/index.php/el/spoudes/didaktorikes-spoudes.html> .

 **Ο Πρόεδρος του Τμήματος**

**Αναστάσιος Ν. Τζεναλής**

**Αναπληρωτής Καθηγητής**